Pangarööv (film 2009)

"Pangarööv" on Eesti 2009. aasta põnevusfilm, mille on lavastanud Andrus Tuisk. Filmivõtted toimusid 2008. aasta 7. juulist 15. augustini peamiselt Tallinnas, Leigol ja Rõuges. Filmi idee oli õhus juba aastaid, kuid kuni 2008. aastani polnud Eesti Filmi Sihtasutus rahataotlust rahuldanud. Selle aja jooksul vahetati välja peaosatäitja: Rein Oja asemel hakkas peaosalist Madist mängima Hannes Kaljujärv. Algselt oli mõeldud teha sellest lastefilm. Film esilinastus 2009. aasta 23. oktoobril. Linastumise avanädalavahetusel käis seda vaatamas 2074 inimest. Ühtekokku kogus film Eesti kinodes 2009. aasta jooksul 6575 vaatajat. "Pangaröövi" tegemisest on teinud dokumentaalfilmi pealkirjaga "Inimhingede insenerid" Kristjan Svirgsden. Kümme aastat vangis istunud endine poksija Madis (Hannes Kaljujärv) vabaneb trellide tagant ja plaanib sõita Lõuna-Eestisse külla oma armastatule Milvile (Karin Tammaru), kellega ta on suhelnud vaid kirja teel. Madis on veendunud, et vana eluga on nüüdsest lõpp ja tema muretut vanaduspõlve ei suuda segada keegi ega miski. Pärast vabanemist jääb Madise kantseldada õe Sirli poeg Hannes (Henri Kuus). Noorel mehel on keeruline taust: koolis on teda pidevalt kiusatud ja alandatud, teda ümbritsev keskkond on masendav ning tal pole emaga mingit lähedust. Kõike seda võimendab puberteediiga. Hannese jaoks saab autoriteediks Madis. Teekonnal pruudi koju liitub kahe mehega noor naine Lagle (Marilyn Jurman). Õnnetuseks saabub aga Madis Milvile külla tolle pulmapäeval. Naine laseb mehel end ära röövida. Järgneva teekonna jooksul saab Madisest, kes tahtis Hannesele vanema ja kogenumana veidi elu õpetada, hoopis poisi mängukann, sest poiss osutub osavaks manipuleerijaks. Hannes näeb kiusatu staatuses olemisest pääseteena panga röövimist, sest tema jaoks näitab staatust vastuolu seadustega. Road-movie tipnebki pangarööviga, kuid lõpeb poisi jaoks traagiliselt. Hannes Kaljujärv – Madis Henri Kuus – Hannes Karin Tammaru – Milvi Marilyn Jurman – Lagle Indrek Taalmaa – Hannese võõrasisa Marika Barabanštšikova – Hannese ema Rain Simmul – Lagle isa Liis Lass – Lagle isa naine Andres Tabun – mees bussipeatuses Kalle Kadakas – Milvi peigmees Urmas Kuusk – kaitseliitlane Katriina Leinberg – kaitseliitlase pruut Allan Roosileht – baarmen Rain Tolk – teller pangas Andres Mähar – turvamees 2009 august Montreali filmifestivali (Prantsusmaa) programmis "Focus on World Cinema" rahvusvaheline esilinastus 2009 filmifestival "Armastus ja anarhia" (Soome) 2009 oktoober 11. Mumbai rahvusvaheline filmifestivali programmis "World Cinema Section" (India) 2009 november 33. Kairo rahvusvaheline filmifestival (Egiptus) "Uus mängufilm "Pangarööv" alustab võtetega". Õhtuleht, 3. juuli 2008 (kasutatud 30. oktoober 2009) Johannes Tralla "Homme esilinastub mängufilm "Pangarööv"". ERR Uudised, 21. oktoober 2009 (kasutatud 31. oktoober 2009) Tiit Tuumalu "Nii madinat ja naeru kui seksi ja pisaraid" – elu24.ee, 22. oktoober 2009 (kasutatud 30. oktoober 2009) ""Pangarööv" ei suutnud avanädalal kinotabeli tippu jõuda" – elu24.ee, 26. oktoober 2009 (kasutatud 31. oktoober 2009) "Arhiivikoopia" (PDF). Originaali (PDF) arhiivikoopia seisuga 30. aprill 2013. Vaadatud 20. augustil 2012.{{netiviide}}: CS1 hooldus: arhiivikoopia kasutusel pealkirjana (link) "Peatselt linastub uus film Virumaa mehelt ". Virumaa Teataja, 8. mai 2009 (kasutatud 30. oktoober 2009) Tiit Tuumalu "Nii madinat ja naeru kui seksi ja pisaraid" – elu24.ee, 22. oktoober 2009 Margit Adorf "Margit Adorf hoiatab: Aasta halvim film". Eesti Ekspressi TV-Ekspress, 22. oktoober 2009 Andres Laasik "Madis on hea, kuid "Pangarööv" mitte". Ärileht, 24. oktoober 2009 Olle Mirme "Film kui jõuga paika surutud pusle". Postimees, 25. oktoober 2009 Kati Murutar ""Pangarööv" – pehme konstruktsioon". Pärnu Postimees, 30. oktoober 2009 Donald Tomberg "Seal, kus lõpeb asfalt, ootab harukontor". Sirp, 30. oktoober 2009